CELEX: 62013TN0566
Language: mt
Date: 2013-10-25 00:00:00
Title: Kawża T-566/13: Rikors ippreżentat fil- 25 ta’ Ottubru 2013 — Hostel Tourist World vs UASI — WRI Nominees (HostelTouristWorld.com)

1.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 31/11
            
         Rikors ippreżentat fil-25 ta’ Ottubru 2013 — Hostel Tourist World vs UASI — WRI Nominees (HostelTouristWorld.com)
   (Kawża T-566/13)
   2014/C 31/19
   Lingwa tar-rikors: l-Ispanjol
   
      Partijiet
   
   
      Rikorrenti: Hostel Tourist World, SL (Sevilla, Spanja) (rappreżentant: J. M. Bartrina Díaz, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: WRI Nominees Ltd (Lussemburgu, il-Lussemburgu)
   
      Talbiet tar-rikorrenti
   
   
               —
            
            
               tannulla u tirrevoka d-deċiżjoni mogħtija mill-UASI sa fejn din laqgħet ir-rikors jew appell ippreżentat minn WRI Nominees Ltd, dwar it-talba għal annullament jew dikjarazzjoni ta’ invalidità tat-trade mark Komunitarja Nru 7 241 862 HOSTELTOURISTWORLD għall-klassijiet 39 u 43 tan-nomenklatura internazzjonali;
            
         
               —
            
            
               tiċħad, skont l-Artikolu 65(2) tar-Regolament Nru 207/2009, l-appell ippreżentat mill-kumpannija WRI Nominees Ltd fir-rigward tal-invalidità tat-trade mark Komunitarja Nru 7 241 862“HOSTELTOURISTWORLD.COM” għall-klassijiet 35, 39 u 43 tan-nomenklatura internazzjonali, jew, fin-nuqqas ta’ dan, tordna lill-UASI li jadotta l-miżuri meħtieġa sabiex jikkonforma ruħu mas-sentenza li tilqa’ t-talbiet ikkonċernati f’din il-kawża;
            
         
               —
            
            
               tikkundanna lill-UASI għall-ispejjeż tal-kawża.
            
         
      Motivi u argumenti prinċipali
   
   
      Trade mark Komunitarju rreġistrata li kienet is-suġġett ta’ talba għal dikjarazzjoni ta’ invalidità: it-trade mark figurattiva “HostelTouristWorld.com” għal servizzi fil-klassijiet 35, 39 u 43 — Reġistrazzjoni għal trade mark Komunitarja Nru 7 241 862
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: WRI Nominees Ltd
   
      Motivi invokati insostenn tat-talba għal dikjarazzjoni ta’ invalidità: ksur tal-Artikolu 8(1)(b) tar-Regolament Nru 207/2009 flimkien mal-Artikolu 53(1)(a) tal-istess regolament u tal-Artikolu 8(4) tar-Regolament Nru 207/2009 flimkien mal-Artikolu 53(1)(c) tal-istess regolament
   
      Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità miċħuda
   
      Deċiżjoni tal-Bord tal-Appell: appell ta’ WRI Nominees Ltd milqugħ parzjalment u deċiżjoni tad-Diviżjoni tal-Kanċellazzjoni annullata parzjalment.
   
      Motivi invokati:
   
   
               —
            
            
               Ksur tal-Artikoli 63 u 64 tar-Regolament Nru 207/2009;
            
         
               —
            
            
               Ksur tal-Artikolu 8(1)(b) tar-Regolament Nru 207/2009 flimkien mal-Artikolu 53(1)(a) tal-istess regolament.